CELEX: 62011CA0206
Language: sk
Date: 2013-01-17 00:00:00
Title: Vec C-206/11: Rozsudok Súdneho dvora (prvá komora) zo 17. januára 2013 (návrh na začatie prejudiciálneho konania, ktorý podal Oberster Gerichtshof — Rakúsko) — Georg Köck/Schutzverband gegen unlauteren Wettbewerb (Ochrana spotrebiteľa — Nekalé obchodné praktiky podnikateľov voči spotrebiteľom na vnútornom trhu — Právna úprava členského štátu upravujúca predchádzajúce povolenie na oznámenie zliav)

2.3.2013   
            
            
               SK
            
            
               Úradný vestník Európskej únie
            
            
               C 63/3
            
         Rozsudok Súdneho dvora (prvá komora) zo 17. januára 2013 (návrh na začatie prejudiciálneho konania, ktorý podal Oberster Gerichtshof — Rakúsko) — Georg Köck/Schutzverband gegen unlauteren Wettbewerb
   (Vec C-206/11) (1)
   
   (Ochrana spotrebiteľa - Nekalé obchodné praktiky podnikateľov voči spotrebiteľom na vnútornom trhu - Právna úprava členského štátu upravujúca predchádzajúce povolenie na oznámenie zliav)
   2013/C 63/03
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Oberster Gerichtshof
   
      Účastníci konania pred vnútroštátnym súdom
   
   
      Žalobca: Georg Köck
   
      Žalovaný: Schutzverband gegen unlauteren Wettbewerb
   
      Predmet veci
   
   Návrh na začatie prejudiciálneho konania — Oberster Gerichtshof — Výklad smernice Európskeho parlamentu a Rady 2005/29/ES z 11. mája 2005 o nekalých obchodných praktikách podnikateľov voči spotrebiteľom na vnútornom trhu, a ktorou sa mení a dopĺňa smernica Rady 84/450/EHS, smernice Európskeho parlamentu a Rady 97/7/ES, 98/27/ES a 2002/65/ES a nariadenie Európskeho parlamentu a Rady (ES) č. 2006/2004 („smernica o nekalých obchodných praktikách“) (Ú. v. EÚ L 149, s. 22), a najmä jej článku 3 ods. 1 a 5 a článku 5 ods. 5 — Právna úprava členského štátu, ktorá stanovuje, že na vyhlásenie výpredaja je potrebné predchádzajúce povolenie
   
      Výrok rozsudku
   
   Smernica Európskeho parlamentu a Rady 2005/29/ES z 11. mája 2005 o nekalých obchodných praktikách podnikateľov voči spotrebiteľom na vnútornom trhu, a ktorou sa mení a dopĺňa smernica Rady 84/450/EHS, smernice Európskeho parlamentu a Rady 97/7/ES, 98/27/ES a 2002/65/ES a nariadenie Európskeho parlamentu a Rady (ES) č. 2006/2004 („smernica o nekalých obchodných praktikách“), sa má vykladať v tom zmysle, že bráni vnútroštátnej právnej úprave, ktorá nariaďuje zdržať sa obchodnej praktiky neuvedenej v prílohe I tejto smernice jedine z dôvodu, že uvedená praktika nebola vopred schválená príslušným správnym orgánom bez toho, aby uvedený orgán posúdil nekalý charakter dotknutej praktiky podľa požiadaviek uvedených v článkoch 5 až 9 tejto smernice.
   
      (1)  Ú. v. EÚ C 226, 30.7.2011.